Драги ученици,

Пре свега надам се да сте здрави и да се полако привикавате на нови начин комуникације са наставницима, али и наставу уопште.

На РТС 3 данас сте имали прилику да погледате предавање Раствори и растворљивост. Ми смо у школи то обрадили и стигли до рачунских задатака из растворљивости. Молим вас доставите одговоре на следећа питања (тиме ћете обновити оно што смо радили, а што сте данас још једном чули на РТС 3).

1. Шта су раствори?
2. Из чега се састоји сваки раствор?
3. Чему је једнака маса раствора?
4. Шта утиче на брзину растварање неке супстанце?
5. Шта је растворљивост?
6. У односу на масу растворене супстанце у растварачу, какви раствори постоје? Појасни укратко сваки.

Молим вас да ми одговоре пошаљете до суботе 21.3.до 12:00, на мејл biologijahemijamh@gmail.com

Подсећам вас да је то област 4 у вашем уџбенику стране 84-90. Повратну информацију о домаћим задацима добијаћете кроз електронски дневник у виду формативног оцењивања, једном у 7-10 дана.

Поздрав,

Наставница хемија Мирјана